കഞ്ഞിക്കുഴിയില് കൈയെത്തും ദൂരത്ത് കരിക്ക് വിളവെടുത്ത് മന്ത്രി ചേര്ത്തല: കഞ്ഞിക്കുഴി ഗ്രാമപഞ്ചായത്ത് തൊഴിലുറപ്പ് പദ്ധതിയിലുള്പ്പെടുത്തി പരിപാലിച്ച കുള്ളന് തെങ്ങിന് തൈകളിലെ കരിക്ക് വിളവെടുപ്പ് മന്ത്റി പി. പ്രസാദ് നിര്വഹിച്ചു. ഗ്രാമപഞ്ചായത്ത് പ്രസിഡന്റ് ഗീതാ കാര്ത്തികേയന്, വൈസ് പ്രസിഡന്റ് അഡ്വ. എം. സന്തോഷ് കുമാര്, പഞ്ചായത്ത് സ്റ്റാന്ഡിംഗ് കമ്മിറ്റി ചെയര്മാന് ബൈരഞ്ജിത്ത്, ബ്ലോക്ക് പഞ്ചായത്തംഗം പി.എസ്. ശ്രീലത, മോളി ഭദ്റസേനന്, മഞ്ജു, എസ്. അഴകന്, വിനീത് എന്നിവര് സംസാരിച്ചു. പഞ്ചായത്തംഗം മിനി പവിത്രന് സ്വാഗതം പറഞ്ഞു. 2017ല് നട്ട് പരിപാലിച്ച തെങ്ങിന് തൈകളിലെ കരിക്കുകളാണ് വിളവെടുത്തത്. കഞ്ഞിക്കുഴി ഗ്രാമ പഞ്ചായത്ത് ഒന്നാം വാര്ഡിലെ കുമാരപുരം വീട്ടില് രാജേശ്വരി ഗോപിയുടെ 80 സെന്റ് സ്ഥലത്താണ് ബ്ലോക്ക് പ്ലാന്റേഷന്റെ ഭാഗമായി തെങ്ങിന് തൈകള് വച്ചുപിടിപ്പിച്ചത്. ഇടവിളയായി പ്ലാവും പേരയും വാഴയും നട്ടിട്ടുണ്ട്. തൊഴിലുറപ്പ് പദ്ധതിയിലുള്പ്പെടുത്തിയാണ് തെങ്ങിന് തൈകള് വച്ചുപിടിപ്പിച്ചത്. ഒരു പ്ലോട്ടില് വച്ച 50 തൈകളില് 45 എണ്ണവും കുലച്ചു. കരിക്കായി വില്ക്കാനാണ് പദ്ധതി. കുള്ളന് ഇനമായതിനാല് തൊഴിലാളികള്ക്ക് നിലത്ത് നിന്ന് തേങ്ങാ ശേഖരിക്കാനുമാകും. ഇരുപത്തിയഞ്ച് തൊഴിലാളികളുള്ള ഗ്രൂപ്പിന് ആയിരത്തി അറുനൂറിന് മുകളില് തൊഴില് ദിനങ്ങള് ലഭിച്ചു. മിനി പവിത്രന് പഞ്ചായത്തംഗം